Държавен вестник, бр. 95, 2018 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  95
наличие на повече от един фактически случай 
за извършени от заместник-председателя дейст-
вия, които са в нарушение на възложени му 
по надлежния ред правомощия по чл. 77, ал. 1 
от Конституцията. Такива биха били случаите, 
ако в качеството си на заместник-председател 
на НС Валери Жаблянов извърши действия, 
включени в правомощията на председателя 
на НС, без това да му е възложено, или ед-
нолично вземе решение, което трябва да се 
вземе от колективен орган, или представлява 
парламента, без да е оправомощен за това.
 Разпоредбата на чл. 84 от ПОДНС не 
съдържа изискване решенията на НС да 
се мотивират, поради което и решението 
за предсрочно прекратяване на мандата на 
заместник-председателя на Народното съ-
брание не съдържа мотиви по юридическите 
факти, а само правната квалификация на 
санкционното основание за прекратяване на 
мандата – това по чл. 5, ал. 1, т. 2, предл. 2 
ПОДНС. Фактите, които според вносителите 
на проекта за решение обосновават правното 
основание за предсрочно освобождаване от 
поста, са изложени в мотивите към него и 
са поддържани в пленарно заседание на НС. 
По време на обсъждането им в пленарна зала 
са подкрепени от народните представители 
от парламентарното мнозинство, които са 
гласували предложения проект за предсрочно 
прекратяване на мандата на Валери Жабля-
нов като заместник-председател на НС, без 
да внасят промени в него. 
Фактическите положения, на които се 
основава оспореното решение, са обособени, 
както следва:
На 18 януари 2018 г. в парламента с де-
кларация, която Валери Жаблянов направил 
в лично качество срещу Договора за добро-
съседство с Република Македония, накърнил 
интересите на страната, понеже квалифицирал 
сключения договор като „търгашество, от 
най-ниска проба, недоносче и измишльоти-
на“, като по този начин принизил усилията 
на двете държави за постигане на взаимно 
добросъседство и разбирателство. 
Във втория случай твърдяното неправо-
мерно поведение на Валери Жаблянов като 
народен представител се изразява в това, че 
на 1 февруари 2018 г. извършил нарушение на 
чл. 155, ал. 1 ПОДНС, тъй като по време на 
пленарното заседание „възпрепятства грубо 
реда в залата и отдаването на почит към па-
метта на жертвите на комунистическия режим 
и жертвите на възродителния процес“. Тези 
му действия са квалифицирани като пълно 
неуважение към българския парламентаризъм 
и българския народ.
Третият случай на неправомерно по-
ведение отново е свързан с нарушение на 
чл. 155, ал. 1 ПОДНС, понеже като заместник-
председател Валери Жаблянов не изпълнил 
„институционалните си задължения спрямо 
парламентарната институция – да утвърждава 
институционалния и политически авторитет 
на Народното събрание като законодателен 
орган“. Този извод се основава на „свързва-
нето на Валери Жаблянов с авторството на 
разпространената в публичното пространство 
Декларация против провеждането на „Луков 
марш“, която съдържа твърдение, че Народ-
ният съд е „едно необходимо и неизбежно 
военновременно правосъдие“.
В трите случая заседанията на парламента 
са били ръководени от председателя на На-
родното събрание.
Предсрочното прекратяване на мандата на 
народен представител като заместник-предсе-
дател с основание по чл. 5, ал. 1, т. 2, предл. 2 
ПОДНС несъмнено има санкционен характер 
и за да бъде поставено в действие, изисква 
нееднократно извършване на правонарушения, 
които се обхващат от хипотезата на „систем-
но превишаване на правата“. Понеже става 
дума за налагане на санкция за извършени 
правонарушения, НС като орган, реализиращ 
отговорността, трябва не само да разполага 
с доказателствен материал, който установява 
безспорно нарушенията, но и правната им 
квалификация да се обхваща от основанието 
по чл. 5, ал. 1, предл. 2 ПОДНС. 
От приетите за установени фактически 
положения, на които се е позовало НС, за 
да прекрати предсрочно мандата на Валери 
Жаблянов в качеството му на заместник-
председател на НС, е видно, че при нито един 
от посочените случаи не е налице вмененото 
му нарушение да е свързано с превишаване 
на правата, които има според конституци-
онната разпоредба на чл. 77, ал. 1, т. 1 – 6, 
респ. чл. 8, ал. 1 ПОДНС. Нещо повече, в 
пленарно заседание не са представени, по-
ради което и не са обсъждани доказателства 
за възложени му от председателя на НС или 
от самото НС конкретни правомощия, които 
на посочените по-горе дати да е нарушил, 
респ. превишил. Фактите, които могат да се 
изведат от мотивите на НС, не съдържат по-
соченото в чл. 5, ал. 1, т. 2, предл. 2 ПОДНС 
правопрекратително основание. Следователно 
приетото с оспореното решение основание за 
освобождаването на народния представител 
Валери Жаблянов от заемания пост като 
заместник-председател на НС не се основава 
на установени по надлежния ред относими 
фактически обстоятелства. Народното събра-
ние, като е приложило санкционното осно-
вание по чл. 5, ал. 1, т. 2, предл. 2 ПОДНС 
към неотносими фактически положения, е 
допуснало нарушение на закона, което влиза 
в противоречие с изискванията на принципа 
на правовата държава, поради което приетото 
решение се явява и противоконституционно.